P-klubin ja oppiaineiden pikkujoulut klo 17 Kampuskappelissa
2022-12-08 17:00 (Europe/Helsinki) | Kampuskappeli
Mikä yhdistää opiskelijaa ja professoria? No tietenkin pikkujoulujen kuumeinen odotus! P-klubi järjestää joulukuussa taas perinteiset pikkujoulut, joissa niin jäsenistö kuin oppiaineiden henkilökunta pääsevät nauttimaan toistensa seurasta jouluisten herkkujen ja musiikin ääressä. Saavu siis Kampuskappeliin levittämään joulumieltä!

P-klubin ja SYY-Turun harkkapaneeli Proffan kellarin kabinetissa klo 18.30
2022-12-14 18:30
Pelottaako harkka? Oletko hukassa harkan hakemisen kanssa tai ihan muuten vain elämässä? Haluatko näyttää muille, kuinka hyvin tunnet harkkahaun erinäiset koukerot?
Jos kysymykset resonoivat, suuntaa Proffan kellarin kabinettiin keskiviikkona 14.12. klo 18.30 P-klubin ja SYY-Turun yhteiseen harkkapaneeliin. Paneelissa keskustellaan yleisesti harkkauhausta ja harkassa olemisesta sekä annetaan näihin ensikäden tietoa opiskelijalta toiselle.
Panelisteina toimii SYY-Turun jäsenjärjestöjen opiskelijoita, ja edustettuja harkkapaikkoja löytyy aina sisäministeriöstä ja Turun kaupungista Keskusrikospoliisiin ja Lounais-Suomen poliisilaitokseen.
Saavu siis Proffan kabinettiin täynnä intoa sekä hyviä kysymyksiä!

Kevään jäsenistösitsit
2023-01-31 18:00 - 22:00 | Q-talo, Nummenpuistokatu 2, Turku, Varsinais-Suomi, 20540, Finland
On jälleen aika laittaa haalarit päälle ja juhlia kevätlukukauden alkua yhdessä! Kevään jäsenistösitsit
järjestetään tiistaina 31.1. Q-talolla klo 18.00 alkaen. Ilmoittautuminen alkaa keskiviikkona 18.1. klo
13.00 ja päättyy sunnuntaina 22.1. klo 23.59. Pukukoodina jässyillä toimii tuttuun tapaan haalarit.
Sitsien päätyttyä iltaa jatketaan Night Club Marilynissa, jonne koko jäsenistö on tervetullut.

Pääaineinfo
2023-02-09 15:30 - 17:00 | Turku-sali, Rehtorinpellonkatu 4A, Turku, Finland
Mietityttääkö pääaine? Tuskailetko erikoistumislinjojen valinnan kanssa? Pohditko loikkaamista?
Tervetuloa P-klubin 9.2. fukseille järjestämään pääaineinfoon Turku-saliin. Tapahtumassa kopot ovat paikalla esittelemässä pääaineita, ja vanhemmat opiskelijat esittelevät erikoistumislinjoja tarkemmin. Tapahtuma tarjoaa tarkempaa tietoa tutkinnon rakenteesta ja apua valintojen tekemiseen. Tapahtuma on alkoholiton.

Mitä: Pääaineinfo
Missä: Turku-sali (Yo-talo A)
Milloin: To 9.2. klo 15:30-17:00
Miksi: Apua suuriin valintoihin!
Näytä vähemmän

P-klubin laskiainen
2023-02-21 12:00 - 23:30 | Toimisto, Rehtorinpellonkatu 4B, Turku, 20500, Finland
Olemme lasketelleet aikaan, jolloin P-klubin laskiainen on jälleen ajankohtainen! Tule ja vietä laskiaistiistaita pullan, bingon ja karaoken kera hyvää seuraa unohtamatta. Päivä alkaa pidennetyllä laskiaspäivystyksellä, jossa voit nauttia laskiaispullatarjonnasta sekä Stroh-teen luomasta lämmöstä. Alla päivän tarkempi aikataulu:

Klo 12-16 Laskiaispäivystys
– Tarjolla kylmän talvipäivän pelastavaa Stroh-teetä sekä rakkaudella leivottuja laskiaispullia.
Klo 16-19 Toimistolla hengailua
– Luvassa huikea laskiaisbingo vieläkin huikeammilla palkinnoilla.
Klo 19 –>
– Illalla suuntaamme karaokebaari CocoLocoon nauttimaan hyvästä tunnelmasta ja kauniista karaokesta.

MITÄ: Laskiaispäivystys, laskiaisbingo ja karaoke
MISSÄ: Toimisto ja CocoLoco
Milloin: Tiistai 15.2. klo 12.00 –>

Varainhankintatoimikunta
2023-02-22 17:00 - 19:00 | Toimisto, Rehtorinpellonkatu 4B, Turku, 20500, Finland
Tervetuloa varainhankintatoimikuntaan P-klubin toimistolle 22.2.2023 klo 17 eteenpäin!

Illan tavoitteena on löytää uusia ratkaisuja ja ideoita P-klubin varainhankintaan, ja sitä kautta kehittää varainhankintaa vielä entistäkin paremmalle ja vakaammalle tasolle. Olet tervetullut matalalla kynnyksellä keskusteleman ja ideoimaan kanssamme. Suuntaa siis kohti toimistoa tuona kauniina helmikuisena iltana! Mukana pohtimassa on tietenkin myös muu hallitus. Tarjolla kahvia, keksejä ja varakkaita ideoita.

Tervetuloa!

MISSÄ? P-klubin toimistolla
MITÄ? Money making!
MILLOIN? 22.2. klo 17 eteenpäin
MIKSI? Koska klubille rahaa

Laulunjohtajakoulutus
2023-02-28 18:00 - 20:00 | Toimisto, Rehtorinpellonkatu 4B, Turku, 20500, Finland
Oletko aina halunnut oppia laulunjohtamisen salat ja päästä lumoamaan sitsikansan?

Osallistumalla laulunjohtajakoulutukseen pääset toteuttamaan haaveesi ja oppimaan sitsikulttuurin perinteet sekä laulunjohtajan taidot. Koulutukseen osallistuminen ei vaadi sinulta syvällistä tietoa sitsaamisesta eikä erityistä laulutaitoa, vaan tärkeintä on aito kiinnostus sitsaamista kohtaan! Koulutukseen osallistuminen ei myöskään velvoita toimimaan laulunjohtajana.

Laulunjohtajakoulutus järjestetään P-klubin toimistolla keskiviikkona 28.2. klo 18:00 alkaen Mikko Kohon johdolla. Koulutuksen aikaan tarjolla on myös pientä purtavaa.

Nappaa laulukirja mukaasi ja suuntaa toimistolle oppimaan laulunjohtamisen salat!

POP-toimikunta vol. 1
2023-03-01 17:00 - 18:00 | Toimisto, Rehtorinpellonkatu 4B, Turku, 20500, Finland
Tervetuloa mukaan järjestämään vuoden 2023 POP-päiviä!

Tänä vuonna Politiikan opiskelijoiden päivät palaavat Turkuun, ja ensimmäinen POP-toimikunnan tapaaminen järjestetään keskiviikkona 1.3. klo 17.00 Toimistolla. Toimikunnassa on tarkoitus polkaista tapahtuman suunnittelu käyntiin muun muassa ohjelman, logistiikan, grafiikan, teeman ja varainhankinnan kautta.

Tapahtuma on tarkoitettu kaikille klubilaisille, joita kiinnostaa näyttää kaikille kollegoille, kuinka POP-päivät tulee järjestää. Tarjolla on myös kahvia keksien kera.

https://www.facebook.com/events/727009698996322/?acontext=%7B%22event_action_history%22%3A%5B%7B%22extra_data%22%3A%22%22%2C%22mechanism%22%3A%22left_rail%22%2C%22surface%22%3A%22bookmark%22%7D%2C%7B%22extra_data%22%3A%22%22%2C%22mechanism%22%3A%22calendar_hosting_events_unit%22%2C%22surface%22%3A%22bookmark_calendar%22%7D%5D%2C%22ref_notif_type%22%3Anull%7D

Liikuntaekskursio Megazoneen
2023-03-07 17:00 - 19:00 | Megazone, Eerikinkatu 4, Turku, Finland
Nyt on viimein koittanut kevään liikuntaekskursion aika! Tarkoituksena olisi järjestää kaksi henkeäsalpaavaa lasertaistelua Turun isoimmassa sokkelossa Turun Megazonessa, joka sijaitsee osoitteessa Eerikinkatu 4 eli samassa rakennuksessa keskustan Lidlin ja Hotel Scandic Julian kanssa.

Ekskursio järjestetään tiistaina 7.3 klo 17.15 – 18.10 välisenä aikana. Paikan päällä tulisi olla klo. 17.00, sillä pelaajien tulee kerrata pelin säännöt. Tapahtuman hinta oт 15e/osallistuja.

Pelissä on kolme 6 hengen joukkuetta, mutta mikäli osallistujia on enemmän, voi joukkueetkin olla isompia. Muista siis ottaa kaverin mukaan, niin pääsette samaan joukkueeseen tai kilpailemaan suuremmasta pistesaldosta, jos ei ole vielä selvää kumpi teistä on paita ja kumpi on peppu.

Valitse puolesi ja liittolaisesi huolella. Mikä muu onkaan parempi paikka todistaa, että sinisillä lehvillä on valta Suomessa, kuin Megazonen taistelukentällä. Nähdään siis sokkelossa!
Ilmoittautumislomake: https://docs.google.com/…/1FAIpQLScfBPFIIsrS2QNQ0…/viewform…

Kaverisitsit
2023-03-09 18:00 - 22:00 | Q-talo, Nummenpuistokatu 2, Turku, Varsinais-Suomi, 20540, Finland
Mitä yhteistä on Dj:llä ja Pj:llä? No ei mitään, paitsi että ne rimmaa! Odotetut kaverisitsit ovat täällä taas ja teema on riimitiimit. Nappaa siis kaverisi mukaan, keksikää hauska riimipari ja tulkaa sitsaamaan Q-talolle torstaina 9.3.2023. klo 18:00 alkaen.

Nyt sinulla on mahdollisuus tutustuttaa kaverisi P-klubin ainutlaatuisiin ja mukaansatempaaviin sitsiperinteisiin. Teemana toimii riimitiimi, eli pukeudutte riimiparin mukaan. Muistakaa käyttää luovuutta, sillä parhaiten pukeutunut pari palkitaan. Iltaa jatketaan Night Club Vegasissa järjestettävillä riimitiimi bileillä, jonne sitseille osallistuneet pääsevät ilmaiseksi.

Sitsit maksavat 13€/15€ riippuen juomavalinnasta. Maksuohjeet lähetetään sitseille mahtuneille ilmoittautumisajan päätyttyä. Ilmoittaja maksaa molempien osallistujien sitsimaksun.
Tapahtuma on OPM.

P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Kaverisitsien turvahenkilöinä toimivat:
Hennika Rahko 0401868665
Lotta Pukkila 0451341415

Voit olla heihin yhteydessä matalalla kynnyksellä ongelmatilanteissa. Lisätietoja turvahenkilökäytännöstä saat yhdenvertaisuusvastaavilta Anna Kuittiselta (ankkui@utu.fi) ja Vilppu Tolvilta (vttolv@utu.fi).
Mikäli sitseistä herää kysymyksiä, olethan yhteydessä festiksiin, festikset@gmail.com

Vuosijuhlatoimikunnan ensimmäinen kokous
2023-03-14 16:00 - 18:00 | Toimisto, Rehtorinpellonkatu 4B, Turku, 20500, Finland
Kevään lähestyessä on aika alkaa suunnittelemaan P-klubin perinteikkäitä vuosijuhlia, joita päästään juhlimaan ensi syksynä.

Vuosijuhlatoimikunnan ensimmäinen kokous järjestetään keskiviikkona 14.3. klo 16.00 alkaen P-klubin toimistolla.
Tervetuloa toimistolle ideoimaan ja suunnittelemaan tulevia vuosijuhlia, nähdään vuosijuhlatoimikunnassa!

P-klubin ja TYYn eduskuntavaalipaneeli 2023
2023-03-15 14:00 - 16:00 | Educarium, Assistentinkatu 5, Turku, 20014, Finland
P-klubi ja TYY järjestävät eduskuntavaalipaneelin 15.3. klo 14.15 -15.45 Educariumilla Edu1 -salissa.

Tapahtuman yhteydessä järjestetään myös vaalitori Educariumin aulassa klo 16-17. Vaalipaneelin ehdokkaiden lisäksi vaalitorille ovat tervetulleita kaikki Varsinais-Suomessa ehdokkaita asettaneet puolueet. (Ilmoitukset etukäteen osoitteeseen mkkare@utu.fi)
Paikalle paneeliin saapuu eduskuntapuolueiden ehdokkaita, jotka julkaistaan tapahtumassa myöhemmin.

Mikäli mielessäsi on poliittinen teema tai kysymys ja haluaisit, että sitä mahdollisesti käsitellään vaalipaneelissa, alla olevasta linkistä pystyt ehdottamaan sinua kiinnostavia teemoja ja kysymyksiä.
https://forms.gle/9igtZve3PX6jZUwd9

Tilaisuus on kaikille avoin, joten saavu paikalle kuuntelemaan keskustelua kevään polttavista vaalikysymyksistä ja esittämään kysymyksiä ehdokkaille!

Tervetuloa!

P-klubin ja TYYn vaalibileet
2023-03-15 21:00 - 23:30 | Saaristobaari, Aurakatu 14, Turku, Finland
Kiinnostaako sinua bilettää muiden politiikasta kiinnostuneiden opiskelijoiden kanssa? Haluatko sinä tanssia ulkoministeri Pekka ”DJ Pexi” Haaviston biittien tahtiin?

Tule mukaan juhlistamaan vuoden 2023 eduskuntavaaleja Saaristobaariin 15.3. kello 19 eteenpäin.

Nämä bileet ovat aikaisemmin päivällä järjestettävän eduskuntavaalipaneelin tavoin avoimet kaikille. 3€ pääsymaksun yhteydessä saat myös upean teeman mukaisen haalarimerkin.
Tapahtuman täsmällisempi aikataulu tarkentuu myöhemmin.

Nähdään Saaristobaarissa!

P-klubin sääntömääräinen kevätkokous
2023-03-16 16:00 - 18:00 | Turku-sali, Rehtorinpellonkatu 4A, Turku, Finland
Tervetuloa P-klubin sääntömääräiseen kevätkokoukseen torstaina 16.3. kello 16 alkaen Turku-saliin.
Yhdistyslaissa ja yhdistyksen säännöissä säädettyjen asioiden lisäksi kokouksessa päätetään yhdistyksen omistaman osakeyhtiön asioista. Jäsenistölistalle välitetään kokouskutsut sekä niiden liitteet sähköpostitse.

Tapahtumassa kahvitarjoilu.

Sinisten haalareiden rastikierros ja bileet
2023-03-21 16:30 - 23:30 | Heidi’s Bier Bar, Aurakatu 14, Turku, 20100
Nyt kun kevät tulee ja lumet sulaa, on aika sinisten haalarien jatkaa perinnettään ja ilmestyä koloistaan suunnaten askeleensa kohti poikkitieteellistä tapahtumaa. Adamas, Anglica, Forum Romanum, KY-Hansa, KY-Tricolore, KY-Troika, Nucleus, P-klubi, Putex, Taotao, Visio ja Wiiniklubi kokoontuvat tiistaina 21.3. rastikierroksen pariin, jonka jälkeen siniset haalarit suuntaavat tietenkin unohtumattomille jatkoille Heidi’s Bier Bariin.

Kokoa siis 4-6 hengen joukkue ja tule aloittelemaan ilta rastikierrokselle, jossa paras tiimi voittaa itselleen huikean palkinnon! Ilmoittautuminen tapahtumaan aukeaa tiistaina 14.3. klo 14, jonne yksi henkilö joukkueesta ilmoittautuu. Ilmoittautuminen on auki perjantaihin 17.3. klo 23.59 asti. Paikkoja tiimeille on rajattu määrä, joten ole nopea! Yksi henkilö tiimistä siis ilmoittaa koko joukkueen. Forms -lomake julkaistaan tässä Facebook -tapahtumassa ennen ilmoittautumisen alkua, joten kannattaa täydentää tiedot jo etukäteen ja lähettää lomake, kun kello lyö 14. HUOM!! Ennen klo 14 tulevia ilmoittautumisia ei oteta huomioon. Kierros kustantaa 6e/hlö ja se sisältää rastien lystin lisäksi upean haalarimerkin, sekä pääsyn ainutlaatuisille jatkoille. Maksuohjeet tulevat myöhemmin sähköpostiin.

Älä huoli, jos et pääse rastikierrokselle, sillä Heidi’sin jatkobileet ovat avoinna muunkin värisille haalareille edulliseen 3e hintaan.

Kokoonnumme klo 16.30 rastikierroksen alussa Yliopistonmäellä suihkulähteen vieressä, jossa rastikierrokselle osallistuvat saavat tarvittavat tiedot ja haalarimerkin. Rastit sijaitsevat yliopiston alueella ja niiden sijainnin näkee sähköisestä kartasta. Ota rastikierrokselle OPM, jos et halua turvautua vain rastien mahdolliseen alkoholitarjontaan. Rasteja on aikaa suorittaa klo 21 asti, jonka jälkeen palkinnot jaetaan Turun Tuomiokirkon edessä.

Nähdään rasteilla ja jatkoilemassa!

Rakkain terveisin,
Adamas, Anglica, Forum Romanum, KY-Hansa, KY-Tricolore, KY-Troika, Nucleus, P-klubi, Putex, Taotao, Visio ja Wiiniklubi

MITÄ? Sinisten haalareiden rastikierros ja bileet
MISSÄ? Yliopiston alue, jatkobileet Heidi’s Bier Barissa klo 22 euron shottien kera!
MILLOIN? Tiistaina 21.3. klo 16.30 alkaen
KUI PAL? 6e (pelkät jatkot 3e)
MITÄ PÄÄL? Tietenkin SINISET haalarit

Ekskursiotoimikunta
2023-03-22 16:00 - 18:00 | Toimisto, Rehtorinpellonkatu 4B, Turku, 20500, Finland
Oletko aina tahtonut päästä suunnittelemaan ulkomaanreissua opiskelijakavereiden kesken? Kiehtovatko kansainväliset työelämä- ja kulttuurikohteet sinua? Satutko muuten vain olemaan aivan pro matkasuunnittelija? Siinä tapauksessa suuntaa toimistolle keskiviikkona 22.3. klo 16 suunnittelemaan P-klubin vuoden 2023 ulkomaan ekskursiota!

Ekskursiotoimikunnan kokouksessa ekskuvastaavat Vilma ja Mikko esittelevät muutamia varteen otettavia matkakohteita kattavan diaesityksen saattelemana. Tämän lisäksi luvassa tulee olemaan muuta ideointia, suunnittelua ja vapaata keskustelua tulevaan reissuun liittyen. Ekskursiota suunnitellaan perinteiseen tapaan syys-lokakuun vaihteeseen, täsmällisempi ajankohta tarkentuu myöhemmin keväällä matkakohteen selvittyä.

Mikäli ekskursiolle lähteminen houkuttelee, niin nyt jos koskaan on mahdollista vaikuttaa siihen, mihin päin maailmaa klubilaiset matkaavat tänä vuonna. Kokoukseen osallistuminen ei kuitenkaan sido vielä mihinkään, joten paikalle voi saapua hyvin matalalla kynnyksellä fiilistelemään tulevaa reissua. Tapahtumassa on kahvitarjoilu.

Nähdään toimistolla!
Terveisin,
Ekskursiovastaavat
Vilma ja Mikko
vkvalk@utu.fi
mkkare@utu.fi

Fuksisauna
2023-03-23 17:00 - 23:30 | TYY:n sauna, Rehtorinpellonkatu 4, Turku, 20500, Finland
Hei P-klubin fuksi!

Mietityttääkö yliopiston käytännöt? Tuntuvatko henkilökunnan jäsenet kaukaisilta? Haluaisitko tutustua henkilökuntaan rennoissa merkeissä?

Tervetuloa fuksien ja poliittisen historian sekä valtio-opin henkilökunnan yhteiseen saunailtaan TYYn saunalle torstaina 23.3. klo 17 eteenpäin! Vanhemmat opiskelijat voivat saapua paikalle 18:30. Luvassa rentoa hengailua ja yhteistä ohjelmaa, P-klubi tarjoaa löylyjen lisäksi pientä naposteltavaa. Halutessasi voit tuoda mukanasi saunajuomista.
Tapahtuma on OPM.

P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Saunaillan turvahenkilöinä toimivat Anna Kuittinen ja Vilppu Tolvi. Voit olla heihin yhteydessä matalalla kynnyksellä ongelmatilanteissa.

Anna Kuittinen: 0443223714
Vilppu Tolvi: 0458525599
Lisätietoja turvahenkilökäytännöstä saat yhdenvertaisuusvastaavilta Anna Kuittiselta (anna.k.kuittinen@utu.fi) tai Vilppu Tolvilta (vilppu.t.tolvi@utu.f)

Lisätietoja saunaillasta saat Ronjalta (roetuo@utu.fi) tai Rikulta (rrengs@utu.fi).
Kopoterveisin,
Ronja ja Riku

Ylen suuri vaalikeskustelu
2023-03-30 19:30 - 23:00 | Ylen studiotalo, Uutiskatu 8 A, Helsinki, Finland
Tuntuuko jo vaalihaippi? Haluatko nähdä kun maamme nimekkäimmät poliitikot ottavat mittaa toisistaan? Oletko aina miettinyt mitä Ylen lähetysten kulissien takana tapahtuu?
Eduskuntavaalit lähestyvät ja nyt p-klubilaisilla on ainutlaatuinen mahdollisuus päästä paikan päälle kuuntelemaan puolueiden puheenjohtajien tenttausta Ylen studioon. Suuri vaalikeskustelu järjestetään 30.3. Pasilassa, jossa eduskuntapuolueiden puheenjohtajat tentataan liveyleisön edessä kolme päivää ennen varsinaista vaalipäivää. Annika Damströmin juontamassa kaksituntisessa suorassa lähetyksessä poliitikkoja tentataan ajankohtaisista teemoista vaaleihin liittyen.

Mikäli kysymyksiä herää, otathan yhteyttä Vilma Valkoseen
vilma.k.valkonen@utu.fi

Mitä? P-klubin vierailu Ylen suureen vaalikeskusteluun.
Missä? Ylen studiolla Pasilassa.
Milloin? 30.3. klo 19.30-23.00.
Miksi? Koska ainutlaatuinen tilaisuus päästä kuuntelemaan puolueiden puheenjohtajien tenttausta juuri ennen suurta vaalipäivää!

Vaalivalvojaiset
2023-04-02 18:00 - 23:30 | Toimisto, Rehtorinpellonkatu 4B, Turku, 20500, Finland
Haluatko seurata vaaleja parhaassa mahdollisessa seurassa? Kiinnostaako yhteinen pohdinta seuraavasta hallituspohjasta tai vain spekuloinnit tuloksesta? Kaipaatko yksinkertaisesti takaisin Toimiston syleilyyn? Jos vastauksesi oli edes yhteen kysymykseen varovainen kyllä, saavuthan P-klubin vaalivalvojaisiin Toimistolle sunnuntaina 2.4. kello 18.00 eteenpäin!

Vaalivalvojaisissa seuraamme hehkuvassa klubihengessä vaaleja uudehkosta ja hienosta televisiosta pienen tarjoilun kera. Toimistolle olet tervetullut kuudesta eteenpäin, ja tapahtuma kestää aina tuloksen selviämiseen saakka.

Tapahtuma on opm.

P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Tapahtuman turvahenkilöinä toimivat:
Nina Puotila 0452319774
Sara Putkonen 0442143050

Voit olla heihin yhteydessä matalalla kynnyksellä ongelmatilanteissa. Lisätietoja turvahenkilökäytännöstä saat yhdenvertaisuusvastaavilta Anna Kuittiselta (ankkui@utu.fi) ja Vilppu Tolvilta (vttolv@utu.fi)

Kevään kotimaanekskursio Helsinkiin
2023-04-04 06:30 - 2023-04-05 16:00 | Helsinki, Finland
Kevät on vihdoin täällä ja se tietää jälleen P-klubin perinteistä kotimaan ekskursioita!
Tänä vuonna suuntaamme Helsinkiin 4.-5.4. Luvassa on mitä mielenkiintoisimpia vierailuja erilaisiin työelämäkohteisiin, sillä pääsemme tällä kertaa tutustumaan Ympäristöministeriön, Fingon sekä Sitran toimintaan.

Ohjelmassa on myös perinteiseen tapaan yhteistä illanviettoa helsinkiläisten ystäväainejärjestöjemme kanssa. Tiistaina 4.4. järjestettävät Politiikan pyhän kolminaisuuden bileet kokoavat jälleen yhteen P-klubin, Polhon sekä VOOn jäsenistön yhteisen illanvieton merkeissä. Tapahtuma järjestetään Kuppalassa Kruununhaassa ja se on koko jäsenistölle avoin. Tapahtumasta on luvassa lisää infoa vielä myöhemmin.

Ekskursion kulttuurikohde puolestaan sijoittuu tänä vuonna Monet2Klimt -näyttelyyn Arabiakeskuksessa. “Monet2Klimt” -taidenäyttely määrittelee uudelleen perinteisen museokokemuksen tuomalla taideklassikot uuteen digitaaliseen aikaan. Luvassa on siis perinteisestä museokokemuksesta poikkeava näyttely! Kulttuuriohjelmaan osallistuminen kustantaa opiskelijalle 12€, osallistuminen on vapaavalintaista ja lipun hinta maksetaan paikan päällä.

Ekskursion hinta määrittyy sen mukaan, tarvitsetko kuljetuksen Turusta Helsinkiin ja/tai Omenahotelli-majoituksen. Alustavasti menomatka on kustantantaa noin 6-9€ ja Omenahotelli noin 25€, huomioithan kuitenkin, että tähän voi tulla muutoksia. Vaihtoehtoisesti voit järjestää matkat ja yöpymisen omin neuvoin. Paluumatkan jokaisen tulee hoitaa itse.

Ilmoittautuminen ekskursiolle avautuu torstaina 16.3. klo 12, mukaan matkalle mahtuvat 23 ensimmäistä ilmoittautunutta. Mikäli pieni maisemanvaihdos houkuttelee, niin lähde mukaan työelämäaiheiselle ekskursiolle 4.-5.4!

Ilmoittautumislinkki:
https://forms.gle/FBtF8G3utefjVvMD7

Jos kysymyksiä herää, voit olla matalalla kynnyksellä yhteydessä ekskursiovastaavaan Vilma Valkoseen sähköpostitse: vkvalk@utu.fi

Ohjelma
4.4. Tiistai
Lähtö Turusta (noin klo 6.30-7.30 välillä, tarkentuu ilmoittautumisen jälkeen)
10-11.30 Ympäristöministeriö
11.30-12.30 Lounastauko
13-14 Fingo
14.30-16 Sitra
16 -> Vapaa-aikaa ja siirtyminen Omenahotellille
Illalla Politiikan pyhän kolminaisuuden bileet
5.4. Keskiviikko
12.00 Omenahotellin luovutus
13.00 Kulttuuriohjelmaa
Paluu Turkuun

Kevään kulttuuritapahtuma Wäinö Aaltosen museossa
2023-04-11 16:30 - 18:30 | Wäinö Aaltosen museo, Itäinen Rantakatu 38, Turku, 20101, Finland
Tarvitsetko tauon kevään opiskeluinfernosta? Tule mukaan, kun P-klubi waltaa Wäinö Aaltosen museoon. Luvassa on mielenkiintoisia näyttelyitä ja maailmankuvaasi mullistavaa taidetta!
Tämän hetkiset näyttelyt:
SALONG 3+
Retrospektiivinen näyttely esittelee Suomen taidekentällä merkittäväksi nousseen SALONG 3+ -taiteilijaryhmän tuotantoa 1980-luvun lopulta 1990-luvun alkuvuosiin.
Lisää näyttelystä: https://www.wam.fi/uutinen/2023-02-02_salong-3-renaissance
JAN KENNETH WECKMAN: CORPUS
Näyttely on tähän asti laajin taiteilijan tuotantoa esittelevä kokonaisuus, jossa on mukana lähes sata teosta. Näyttelyssä taiteilijan uraa tarkastellaan rinnakkain suomalaisen taidemaailman tapahtumien kanssa 1960-luvulta tähän päivään.
Lisää näyttelystä: https://www.wam.fi/…/2023-02-02_jan-kenneth-weckman-corpus
MOUNIRA AL SOLHIN INSTALAATIO: HOP TO HOPE
Mounira Al Solhin videoinstallaatio Hop to Hope on kahdesta elokuvasta koostuva videodiptyykki. Elokuvat on kuvattu elokuussa 2021, jolloin Libanonissa vallitsi poliittinen ja taloudellinen kriisi, ja pulaa oli kaasusta, polttoaineesta, sähköstä, vedestä ja vehnästä.
Lisää installaatiosta: https://www.wam.fi/…/2023-03-15_mounira-al-solhin…

MISSÄ? WAM, Itäinen Rantakatu 38, Turku
MILLOIN? Tiistaina 11.4. klo 16.30
PALJON MAKSAA? Opiskelijalippu on 6 euroa
MIKSI? Miksi ei?

Alumnipäivä ja -sitsit
2023-04-15 | Publicum, Assistentinkatu 7, 20500, Finland
P-klubin alumnipäivä tulee taas! Tänä vuonna palaamme rennon yhdessäolon, tutustumisen ja mielenkiintoisten puheiden äärelle lauantaina 15. huhtikuuta klo 11:30 alkaen. Alumnipäivään ovat tervetulleita niin alumnit kuin nykyisetkin opiskelijat.
Tänä vuonna tasavuosiaan klubilaisuuden alkamisesta viettävät vuonna -83, -93, -03 ja -13 aloittaneet klubilaiset, joten kerätkää vanhat kurssikaverinne yhteen ja tulkaa viettämään juhlavuotta yhdessä kanssamme Turkuun!
Päivän ohjelma:
11:30-13:00 – Yhteinen lounas alumneille ja opiskelijoille
Assarin ullakko, Rehtorinpellonkatu 4a
13:00-15:00 – Alumnipäivän puheosuus
Publicumin Pub3 -luentosali
Puhujina:
Poliittisen historian professori Louis Clerc
Työelämäprofessori Anders Blom
Valtio-opin tutkijatohtori Juha Ylisalo
P-klubin vuoden 2023 puheenjohtaja Anna Kuittinen
P-klubin alumni, Ylen A-Talk -ohjelman tuottaja Lauri Miikkulainen
Alumniyhdistys Ylähuoneen sihteeri Julia Fomin
15:00-16:00 – Kahvittelua ja vapaata keskustelua Publicumin ala-aulassa
16:00-17:00 – Ylähuoneen vuosikokous P-klubin toimistolla
Alumnipäivän päätteeksi klo 18:00 alkaa P-klubin alumnisitsit Lexin juhlatilassa Kirkkotiellä. Sitseille on oma Facebook-tapahtumansa, sekä ilmoittautuminen: https://fb.me/e/LPytI6JJ . Ilmoittautuminen on auki 31. maaliskuuta klo 12 asti. Paikkoja on vielä runsaasti jäljellä, joten ilmoittautukaa myös sitseille mukaan rohkeasti!

POP-toimikunta vol. 2
2023-04-17 17:00 - 19:00 | Toimisto, Rehtorinpellonkatu 4B, Turku, 20500, Finland
Tervetuloa mukaan järjestämään vuoden 2023 POP-päiviä!
Tänä vuonna Politiikan opiskelijoiden päivät palaavat Turkuun, ja toinen POP-toimikunnan tapaaminen järjestetään maanantaina 17.4. klo 17.00 Toimistolla. Toimikunnassa on tarkoitus jatkaa tapahtuman suunnittelua muun muassa ohjelman, kuten sitsien ja silliksen, puhujien, logistiikan ja varainhankinnan muodossa.
Tapahtuma on tarkoitettu kaikille klubilaisille, joita kiinnostaa näyttää kaikille kollegoille, kuinka POP-päivät tulee järjestää. Tarjolla on myös kahvia keksien kera.

Viini ja valitus
2023-04-19 16:30 - 18:30 | Toimisto, Rehtorinpellonkatu 4B, Turku, 20500, Finland
Kevään luentokurssien loppu häämöttää edessä. Onkin siis aika kerääntyä toimistolle keskustelemaan kevään luentojen risuista ja ruusuista. Tarjolla on ajankohtaisen koulutuspoliittisen keskustelun lisäksi viiniä sekä muuta naposteltavaa, ja vaikket olisi hetkeen luennoilla käynyt, olet tervetullut nauttimaan illan tarjoiluista.
P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinssistä. Tapahtuman turvahenkilöinä toimivat Ronja Tuomainen ja Richard Engström. Voit olla heihin yhteydessä matalalla kynnyksellä ongelmatilanteissa.
Ronja Tuomainen: 045 148 8941
Richard Engström: 044 291 8803
Lisätietoja turvahenkilökäytännöstä saat yhdenvertaisuusvastaavilta Anna Kuittiselta (anna.k.kuittinen@utu.fi) ja Vilppu Tolvilta (vilppu.t.tolvi@utu.fi).

P-klubin vappu
2023-04-25 - 2023-05-02
Se on jälleen täällä: P-klubin WAPPU!
In English below.
Vuoden riehakkainta viikkoa juhlitaan vuonna 2023 seuraavasti:
TI 25.4.
Trivial Perseet klo 15.00, jatkot klo 22.00
”Kova bile. Alotaa vapuviikon.”
Vie Trivial Pursuitin pelaamisen aivan omalle tasolleen. Legendaarinen rastikierros, jolle paikkoja on yhtä eksklusiivisen rajoitettu määrä kuin aina ennenkin. Kaikille avoimia jatkoja juhlitaan yökerho Doriksessa, jonne kilpailijat ja rastihenkilökunta saapuvat loppurastin jälkeen. Baarin ovet aukeavat klo 22:00.
Linkki tapahtumaan:
Indexin Vappunaamantai TYY:n saunalla klo 14-22
Mikäli kaipaat lyhyttä taukoa Trivial Perseilyyn, poikkea TYY:n saunalle tapaamaan muita indexläisiä ystäviämme.
___________________
KE 26.4.
TP-sillis klo 12.00
Edellispäivän oloista toipuminen on mukavampaa porukassa. Sillis järjestetään tuttuun tapaan joko toimistolla tai sään salliessa laitospuistossa. Saatavilla pientä purtavaa ja grilli.
Spedet spelit klo 14.00
Silliksen jälkeen riemastuttavat kilvoittelut virkistävät väsyneenkin vappujuhlijan. Ennen illan rientoja hien ja vappumielen saa pintaan Laitospuiston vihreillä niityillä.
Vapun Laivaseminaari 26.-27.4. klo 17.30
Mitä sitä hyväksi koettua muuttamaan, vapun laivaseminaarille siis! Silja Linen kokolattiamattojen tamppaaminen, karaoken laulaminen ja tietenkin bingo, niistä on laivaseminaari tehty. Tule mukaan ja koe Itämeren lempeä syleily!
Linkki tapahtumaan: https://fb.me/e/5XQuuwwDl
Mikäli et ole tulossa laivalle ja kaipaat poikkitieteellistä vappumeininkiä on siihen nyt erinomainen mahdollisuus, sillä Index ja Lex järjestävät MunanSulatteluSuunnistuksen eli MuSuSun. Tapahtuman jatkoja juhlitaan yökerho Doriksessa.
Linkki tapahtumaan:
___________________
TO 27.4.
Toimisto etkot ja jatkot klo 18.00
Etkö saanut laivalla klubilaisista tarpeeksesi vai jäikö laiva välistä ja ystäviä on jo päässyt tulemaan ikävä? Ei hätää, sillä pääset toimistolle klo 18.00 jetkoilemaan ennen Indexin Lygasissa järjestämiä Kolmen Tähden Bileitä, jonne suuntaamme klo 22.00.
Indexin ja SYY-Turun Akateemiset pussikaljat
Linkki tapahtumaan:
___________________
PE 28.4.
Lexin ja P-klubin päiväsitsit klo 14.00
Ei vappua ilman sitsejä! Lexiläiset ja p-klubilaiset sitsaajat kokoontuvat Kirkkotielle juhlimaan vappua laulaen.
Linkki tapahtumaan:
Sitsien jälkeen iltaa vietetään Heidi’s Bier Barissa klo 22.00 alkaen.
Soihtareiden bingo
Koska bingo on P-klubilaisten mieluisin eläkeaktiviteetti, suuntaa perjantaina Proffan kellariin Soihtareitten järjestämään bingoon voittamaan majesteettiset palkinnot kotiin.
___________________
LA 29.4.
Kritiikkipesis klo 14.00
Perinteinen hegemoniaottelu naapurimme Kritiikin kanssa Kupittaan pesäpallopyhätössä. Saavu paikalle näyttämään kritiikkiläisille kunniajuoksu jos toinenkin tai ainakin kannustamaan klubilaiset voittoon!
Professorin vapputanssit klo 21.00
Nyt pärähtää! Professori V saapuu yksityiskeikalle P-klubin toimistolle ja tarjoilee lyhyen oppimäärän old skool ravea, housea, elektroa, transea, teknoa, acidia ja junkkaa/rumpubassoa jo perinteeksi muodostuneissa vapputansseissa. Tule tamppaamaan katupölyt haalareista ja ottamaan kunnollinen rytmitys ennen vappuviikon huipennusta!
Linkki tapahtumaan:
___________________
SU 30.4. Vappuaatto
Vappuboolit klo 12.00
Vappuaatto alkaa perinteisin menoin laitospuistosta poliittisen historian rakennuksen portailta. Publicumin pihalla myös muut Indexin jäsenjärjestöt tarjoilevat boolia ja sirkushuveja.
Indexin ja Opexin Vapputanssit
Koska menojalkaa kuitenkin vielä vipattaa tässä vaiheessa vappuviikkoa, Index ja Opex tarjoavat mahdollisuuden päästä laittamaan jalalla koreaksi Educariumin ja Publicumin pihalla. Boolitarjoilua unohtamatta.
Taidemuseonmäki klo 16.30
Perinteinen lakitustilaisuus Taidemuseonmäellä alkaa klo 17:30 ja valkolakit pääsemme painamaan päähämme klo 18:00. Ennen lakitusta kokoonnumme yhdessä jo edesmenneen Lenin-patsaan juurelle.
Vappusauna klo 19.00
Taidemuseonmäeltä suuntaamme saunalle nauttimaan huhtikuun viimeisistä hetkistä yhdessä. Suuntaamme Parkin kentän vieressä sijaitsevaan Pyrkivän saunatilaan, jossa voi nauttia virvokkeista, musiikista ja seurasta! Juhlat jatkuvat puolen yön yli.
___________________
MA 1.5. Vappupäivä
Vappupiknik klo 12.00
Puoliltapäivin on aika suunnata ylioppilaslakki päässä ja piknik-eväät kainalossa Tähtitornimäellä siintävää sinilippua kohti. Tapahtumaan voi laittaa haalarit jalkaan!

P-klubin hallitus pidättää oikeuden muutoksiin. Tapahtuma on syytä tarkistaa silloin tällöin, sillä tapahtumaa päivitetään lisätietojen ja mahdollisten muutoksien ilmaantuessa!

IN ENGLISH
Tuesday 25.4.
Trivial Perseet. Trivial Pursuish tour, after party at nightclub Doris from 10 PM.
Wednesday 26.4.
TP-academic herring breakfast for P-klubi members at office or if the weather is good, at Kasarminpuisto, at 12 PM.
Spedet Spelit. Funny games at Kasarminpuisto at 2 PM.
Ferry Seminar. 23 hour cruise to Sweden, no chance to get to Stockholm though. Departure from Turku Harbour at 5.30 pm.
Thursday 27.4.
When sailors come back from the sea, the evening continues at 6 PM at the office of P-klubi. From the office we head to Nightclub Lygas with Index and continue partying till the sun comes up.
Friday 28.4.
Lex & P-klubi sitting party. Sitting party with students association of faculty of law. The night continues at Heidi’s Bier Bar at 10pm.
Soihdunkantajat bingo at 19 at Proffan kellari
Saturday 29.4.
Finnish baseball game against Kritiikki student association of history students at 14:00 PM. Bring your A-game. Not really. Bring your beer.
Proffan vapputanssit, rave at the office with Professor V. Come and dance to some tekno and other genres of prime music.
Sunday 30.4.
Mayday punch at noon at Kasarminpuisto.
Day before First of May at Taidemuseonmäki, starts at 4:30 PM from where the statue of Lenin used to be.
Sauna 19:00 onwards at Pyrkivän sauna.
First of May 1.5.
Picnic at Tähtitorninmäki. Find the blue flag with the laurel wreath on it and enjoy your First of May picnic with the best company!
Although the schedule is quite accurate, some changes may occur. Happy First of May!

Vapun laivaseminaari
2023-04-26 18:30 - 2023-04-27 18:30 | Itämeri
Vappu on kohta taas täällä ja sen myötä myös vapun laivaseminaari!

Irtautuminen laiturista tapahtuu keskiviikkona 26.4. kello 18.30, mutta satamassa tulee olla paikalla viimeistään tuntia ennen. Paluu Turkuun on seuraavana päivänä kello 16.30. Itämeren aalloilla osallistujia keinuttaa tänä vuonna Tallink Siljan Baltic Princess. Matka maksaa alustavasti noin 18€, mutta hinta tarkentuu virallisen osallistujamäärän varmistuttua.

Ilmoittautumisen yhteydessä voit lisäksi ilmoittautua laivaseminaariin, joka myös lounasbuffettina tunnetaan. Lounasbuffet on paluupäivänä kello 14 Suomen aikaa ja kustantaa 29 euroa per henkilö.
Ilmoittautuminen alkaa maanantaina 13.3. klo 12.00 ja päättyy maanantaina 27.3 klo 23.59. Ennen klo 12 tulleita ilmoittautumisia ei oteta huomioon.

Linkki ilmoittautumiseen: https://forms.gle/oEtoFHpRKzHjEuYR7
Huomioithan, että ilmoittautuminen on sitova.

Linkki P-klubin tietosuojaselosteeseen: https://p-klubi.fi/…/Rekisteri-ja-tietosuojaseloste…
Lisätietoja ja kysymyksiä voi esittää ja kysyä Kaislalta osoitteesta kaaiko@utu.fi.

MITÄ: Vapun laivaseminaari
MISSÄ: Turun satama, laiva lähtee kello 18.30, paikalla 17.30
MIKSI: koska LAIVAL
PALJON MAKSAA: noin 18 euroa + vapaaehtoinen lounasbuffet 29 euroa

Kevätkeitto
2023-05-12 | Aurinkolahti

Pikniksitsit
2023-05-13 12:00 - 16:00 | Aurinkolahti

Kesätapahtuma
2023-06-30 18:00 - 23:30 | Puutorinvessa, Puutori, Turku, 20100, Finland
Hei klubilainen! Lämpimästi tervetuloa P-klubin kesätapahtumaan lievittämään kesällä iskevää klubi-ikävää. Suuntaa Puutorin Vessaan perjantaina 30.6. kello 18 alkaen nauttimaan rennoissa merkeissä klubilaisten seurasta sekä toivottavasti aurinkoisesta terassikelistä!

P-klubin fuksiviikot 2023
2023-08-21 - 2023-09-13 | Turku, Finland
MA 21.8.
Fuksiviikot alkavat!
9–12 Tiedekunnan ohjelmaa fukseille
12.00 Jakautuminen tuutoriryhmiin Publicumin pihalla ja valokuvaus
14.00/15.00 Haalarien sovittaminen Turku-salissa
17.00 Fuksien ja tuutoreiden ruokailu Piccu Macciassa
18.30 Fuksien ja hallituksen tapaaminen Puutorin vessassa
TI 22.8.
9–12 Tiedekunnan ohjelmaa fukseille
12.00-14.00 Indexin sivuainemessut
14.00/15.00 Hassu Hattu Arcanurmella (säävarauksella Turku-salissa)
19.00 Fuksien ja jäsenistön tapaaminen Löydössä
KE 23.8.
9-12 Tiedekunnan ohjelmaa fukseille
12.00 Yhteinen lounas Assarin ullakolla
14.00 Fuksien workshopit Publicumilla
17.00 Indexin aarteenmetsästys
TO 24.8.
9-12 Tiedekunnan ohjelmaa fukseille
15.00 Kastajaiset Laitospuistosta
PE 25.8.
9–12 Tiedekunnan ohjelmaa fukseille
Kirjastokierrokset
TYY-kierrokset
LA 26.8.
P-klubi goes Pride
Index goes Pride
SU 27.8.
12.00 Indexin fuksipiknik
MA 28.8.
13.00/14.00 IT-info
18.00 Toimiston avajaiset Arcanurmelta
TI 29.8.
13-15 Valtio-opin henkilökunnan tapaaminen
19.00 Viinijooga Sos-klubin kanssa Vartiovuorenmäellä
KE 30.8.
10.00-16.00 Study in Turku -messut
17.00 Indexin kastajaiset
TO 31.8.
14-16 Poliittisen historian henkilökunnan tapaaminen
17.00 Turku tutuksi I -kierros Turun linnassa
PE 1.9.
12.00 Henkilökunnan opintoinfo
MA 4.9.
12-14 Sivuaineinfo Elovena-sali (kauppakorkea)
TI 5.9.
12–14 TYYn avajaiskarnevaalit Vanhalla Suurtorilla
18.00 P-klubin fuksisitsit Osakuntasalissa
22.00 Indexin synttäribileet Q-talolla
KE 6.9.
16.00 Turku tutuksi II -kierros Aboa Vetus
TO 7.9.
18.00 Indexin fuksisitsit
TI 12.9.
16.00 Turku tutuksi III -kierros Luostarinmäki
Ke 13.9.
16.00 Kostajaisinfo Kampuskappelissa
